[{"text_idx": "#000000", "text": "Vo\u0303ta aega Kaali meteoori kodus Saaremaal"}, {"text_idx": "#000001", "text": "Saaremaal asub Eesti suurim loodusharuldus Kaali kraater, mille meteoriitne pa\u0308ritolu to\u0303estati esimesena Euroopas ja teisena maailmas, USA-s asuvate Arizona kraatrite ja\u0308rel. Kas teadsid, et tegelikult on Kaalis 9 meteoriidikraatrit?"}, {"text_idx": "#000002", "text": "maist septembrini iga pa\u0308ev kell 9-20"}, {"text_idx": "#000004", "text": "Hea teada! Kui muuseumi uks on kinni, tasub muuseumisse sissepa\u0308a\u0308su ku\u0308sida samas hoones asuvast Kaali poest. Poest saate suveniiriks kaasa osta ka killukese Saaremaa aluspo\u0303hja kivimist valminud ka\u0308sito\u0308o\u0308esemeid."}, {"text_idx": "#000005", "text": "KAALI meteoriitika- ja paekivimuuseum on pu\u0308hendatud Kaali meteoriidikraatrile ja Saaremaa paekivile. Muuseumis saate sukelduda meteoriitide ja kraatrite maailma ning avastada nende mo\u0303ju Maa ajaloole."}, {"text_idx": "#000006", "text": "Muuseumis on mitmesugused eksponaadid ja na\u0308itused, mis tutvustavad meteoriitide pa\u0308ritolu, ning nende koostist ja mo\u0303ju Maale. Siin on ka haruldane 96 kg kaaluv pa\u0308ris meteoriiditu\u0308kk Sihhote-Alinilt Kaug-Idast. Selle raudmeteoriidi koostis on sarnase koostisega, mis Kaali meteoriit. Kaali meteoriidi langemisel tekkinud plahvatust peetakse sarnaseks Hiroshima tuumapommi plahvatusega. Lisaks saate tutvuda Kaali meteoriitide langemise ajalooga ning kuidas need on kujundanud praegust maastikku."}, {"text_idx": "#000007", "text": "Muuseumis on ka va\u0308ljapanekud, mis tutvustavad Saaremaa paekivi ajalugu ja selle kasutamist ehitusmaterjalina ning kuidas on paekivi mo\u0303jutanud kohalikku arhitektuuri ning millised on selle omadused."}, {"text_idx": "#000008", "text": "Muuseumihoone avati 2005. a ning on ehitatud traditsioonilisi ehitusvo\u0303tteid kasutades. Nii sise- kui ka va\u0308lisseinad on laotud ka\u0308sitsi tahutud paekivist, laed puidust ja katused kivist."}, {"text_idx": "#000009", "text": "Galerii \u2013 KAALI meteoriitika- ja paekivimuuseum"}, {"text_idx": "#000010", "text": "Ekskursioonigruppide ku\u0308lastused (grupitoitlustus, muuseum, tuurid)"}]